stanford-oval/wikipedia huggingface dataset:
ג'יימס סקאלין

ג'יימס הנרי סקאלין (באנגלית: James Henry Scullin;‏ 18 בספטמבר 1876 – 28 בינואר 1953) היה מדינאי אוסטרלי שכיהן כראש ממשלת אוסטרליה התשיעי. סקאלין הנהיג את מפלגת הלייבור בבחירות של 1929 ויומיים לאחר השבעתו התחוללה נפילת הבורסה בניו יורק, שבין השאר היוותה את תחילתו של השפל הכלכלי הגדול באוסטרליה. כשהוא בעמדת חולשה פוליטית מלכתחילה, המשבר הכלכלי היה מכריע בעבור סקאלין, וזאת בנוסף לעימותים פוליטיים ואישיים שבסופו של דבר גרמו לפיצולה של מפלגת הלייבור לשלושה פלגים ולנפילתה של ממשלתו בסוף 1931. למרות תקופת כהונתו הכאוטית, נותר סקאלין דמות מובילה בתנועת הלייבור כל ימי חייו ושירת כיועץ מאחורי הקלעים בתחומים שונים עד לפרישתו מהחיים הפוליטיים ב-1949.
כבנם של מהגרים אירים ממעמד העובדים, בילה סקאלין את רוב שנותיו הראשונות כפועל וכחנווני בבלאראט. הוא היה אוטודידקט ונואם בעל להט והצטרף למפלגת הלייבור האוסטרלית ב-1903 כדי להתחיל קריירה שהתמשכה על פני חמישה עשורים. הוא היה איש ארגון של המפלגה ועורך העיתון שלה והוא נבחר לראשונה לפרלמנט האוסטרלי ב-1910 ושוב ב-1922, אז כיהן כחבר פרלמנט עד לפרישתו ב-1949. סקאלין תפס עד מהרה עמדה של אחד מהקולות המובילים בפרלמנט, נבחר להיות סגן מנהיג המפלגה ב-1927 וכמנהיג המפלגה ב-1928.
לאחר שזכה בניצחון סוחף בבחירות של 1929 החלו האירועים להתגלגל באופן דרמטי עם קריסת הבורסה בארצות הברית שלאחריה התחולל משבר כלכלי עולמי שהשפיע קשות על אוסטרליה. סקאלין ושר האוצר שלו, טד תאודור, הגיבו לאירועים על ידי הכנת תוכניות שונות במהלך 1930 ו-1931 כדי לשלם את החוב הלאומי, לסייע לחקלאים וליצור דחיפה כלכלית שתרסן את האבטלה על בסיס תקציב גרעוני ומדיניות מוניטרית מרחיבה. למרות שהכלכלה הקיינסיאנית תאמץ את רובם של הרעיונות הללו עד סוף שנות השלושים, ב-1931 נחשבו רעיונות אלה ראדיקליים ולתוכניות הללו קמו מתנגדים רבים שחששו מהיפר-אינפלציה ומהרס הכללה. הסנאט האוסטרלי, שהיה אז עדיין בשליטת האופוזיציה, ומועצת המנהלים השמרנית של Commonwealth Bank of Australia ומועצת ההלוואות (Loan Council), סיכלו שוב ושוב את התוכניות.
לנוכח סיכוי לפשיטת רגל ממשלתית, נסוג סקאלין ותחת זאת קידם את "תוכנית ראשי הממשלה", צעד שמרני הרבה יותר שהתמודד עם המשבר עם קיצוצים משמעותיים בהוצאה הממשלתית. מחוזות בחירה שאוכלוסייתן הייתה מורכבת ברובה מגמלאים ומעובדי כפיים, הושפעו במיוחד מהקיצוצים, והדבר הוביל למרי אזרחי ולחציית קווים רבתי בפרלמנט. לאחר כמה חודשים של מאבקים, קרסה הממשלה ובבחירות שהתקיימו ב-1931 היא הובסה על ידי מפלגת אוסטרליה המאוחדת שאך הוקמה.
סקאלין המשיך להיות מנהיג הלייבור למשך ארבע שנים נוספות, אך הפיצול במפלגה לא נרפא עד לאחר שהוא עבר לספסלים האחוריים ב-1935. סקאלין היה לאחד מוותיקי המפלגה המכובדים וסמכות מובילה בתחום המיסוי והכלכלה. בסופו של דבר הוא לקח חלק משמעותי בתהליך שובה של הלייבור לממשלה ב-1941. למרות האכזבה שנחל בתקופת כהונתו כראש ממשלה, הוא האריך ימים כדי לראות את רבים מרעיונותיו מיושמים על ידי הממשלות שהוקמו אחריו עד למותו ב-1953.
שנותיו הראשונות

ג'יימס הנרי סקאלין נולד בטראוואלה, ויקטוריה. הוריו, ג'ון סקאלין ואן לוגן, היו אירים-קתולים שהיגרו לאוסטרליה ממחוז לונדונדרי שבצפון אירלנד. ג'ון סקאלין היה פועל רכבת שהגיע לאוסטרליה בשנות העשרים שלו. אן סקאלין הצטרפה לבעלה מאוחר יותר. ג'יימס היה הרביעי מבין שמונה ילדים וגדל במשפחה קתולית אדוקה ומלוכדת. בבית הספר בו למד הוא רכש עד מהרה שם של תלמיד פעיל ומהיר תפיסה, למרות שסבל מכמה מאפיינים חולניים שהיו מנת חלקו כל חייו. ב-1887 עברה המשפחה להתגורר בעיר בלאראט וג'יימס הצעיר למד שם בבית ספר עד שמלאו לו 12. לאחר מכן הוא הועסק בעבודות כפיים שונות במחוז בלאראט עד לשנת 1900 לערך ובעשור הראשון של המאה ה-20 הוא ניהל חנות מכולת בבלאראט. באמצע שנות העשרים שלו הוא השלים את השכלתו בבית ספר ערב, הרבה בקריאה והיה לסוג של אוטודידקט, הוא היה חבר בכמה אגודות ופעיל ב"אגודת ילידי אוסטרליה" (Australian Natives' Association) וב"אגודת הצעירים הקתולים" (Catholic Young Men's Society) שבהמשך היה לנשיאה. הוא גם היה דיבייטור מוכשר, השתתף בתחרויות דיבייט מקומיות והיה קשור עם מועדון דיבייט בבלאראט במשך קרוב לשלושים שנה. סקאלין היה קתולי אדוק, לא שתה משקאות חריפים ולא עישן כל ימי חייו.
פעילותו הפוליטית של סקאלין בשנותיו בבלאראט הושפעה מרעיונותיו של טום מאן ושל תנועת הלייבור שהתפתחה אז בוויקטוריה, זאת באופן דומה לשותפיו לעתיד לדרכו הפוליטית, כמו פרנק אנסטי, ג'ון קרטין, ופרנק ברנן. ב-1903 הוא היה לאחד החברים המייסדים של סניף מפלגת הלייבור המקומית ומעתה והלאה היה פעיל בפוליטיקה המקומית. סקאלין עסק בתעמולת בחירות ושימש כאיש ארגון במסגרת איגוד העובדים האוסטרלי (Australian Workers' Union ) שאליו הוא יהיה קשור באופן הדוק במשך כל הקריירה שלו. הוא נשא נאומים בבלאראט ובסביבותיה וסייע למערכות בחירות של הלייבור ברמה המדינתית והפדרלית. בבחירות הכלליות של 1906 הוא התמודד על מושב בפרלמנט הפדרלי מטעם מחוז הבחירה של בלאראט כשהמועמד שהתמודד מולו היה ראש ממשלת אוסטרליה דאז, אלפרד דיקין. למרות שבהתמודדות כזו לא היה לו סיכוי, ניהל סקאלין מסע בחירות אמיץ והרשים רבים במפלגתו.
ב-11 בנובמבר 1907 הוא נשא לאישה את שרה מריה מקנמרה, תופרת מבלאראט. הזוג לא הביא ילדים לעולם ועקב מצבו הבריאותי הרעוע של סקאלין לאורך הקריירה הארוכה שלו, לקחה שרה על עצמה לטפל בבעלה, במיוחד בשנותיו האחרונות. לעיתים קרובות היא מילאה את מקומו באירועים חברתיים כאשר נבצר ממנו להשתתף בהם. שרה סקאלין הייתה חברה פעילה במפלגת הלייבור בזכות עצמה והייתה מצויה בנושאים פוליטיים. כמו רבות מבנות הזוג של פוליטיקאים אוסטרלים (ובמיוחד באותה תקופה), היא הייתה נוכחת לעיתים קרובות בישיבות הפרלמנט ובין השאר בדיונים ובהצבעה שהובילו לנפילת ממשלתו של סקאלין.
מנהיג האופוזיציה

כסגן מנהיג המפלגה הצטיין סקאלין בתהליך החזרתה לממשלה. במהלך שנת 1927 הוא זכה לשבחים על הביקורת המתמשכת שמתח על ממשלתו של ברוס בנושאים כלכליים. סדרה של נאומים שנשא באותה שנה על חוסר ההתנהלות התקינה של הממשלה ועל הסכנה שנשקפה לכלכלת אוסטרליה כתוצאה ממנה, צפו קטסטרופה הולכת ובאה. הוא האשים את הממשלה בגידול יתר בהוצאותיה, בהסתמכות יתר על הלוואות ממקורות חיצוניים ובגרימת חוסר איזון מדאיג בין הייצוא לייבוא. ניתוח מדאיג זה של הכלכלה האוסטרלית יוכח כנכון תוך שלוש שנים, למרות שמעטים הקדישו תשומת לב לאזהרותיו כאשר הוא השמיע אותן.
במרץ 1928 התפטר מתיו צ'רלטון מתפקידו כמנהיג סיעת הלייבור והוחלף בהצבת פה אחד על ידי סקאלין, למרות שרבים ראו בטד תאודור כאפשרות יותר מבטיחה. בהתמודדות על תפקיד סגן מנהיג המפלגה שהתקיימה לאחר מכן נכשל תאודור שוב בהפרש קטן, כישלון שבישר את חילוקי הדעות שהיו לו בהמשך עם המפלגה בהנהגתו של סקאלין.
סקאלין הנהיג את המפלגה בבחירות הכלליות של 1928. הוא נסע ברחבי אוסטרליה והתמקד במיוחד באוסטרליה המערבית, טסמניה וקווינסלנד, מדינות שבהן נחלש כוחה של הלייבור בשנים אלה. סקאלין התקבל טוב באזורים אלה וכן במחוזות הכפריים כדי לסתור את התדמית העירונית של הלייבור. המפלגה הצליחה להגדיל את מספר מושביה בפרלמנט בשמונה ובכך הפחיתה משמעותית את הרוב שהיה לקואליציה. הייתה זו למעשה הצבעה נגד הממשלה יותר מאשר הצבעה בעד הלייבור, אך הצלחה זו קידמה את הלייבור עוד יותר לקראת ניצחון בבחירות הבאות. למרות שהלייבור הייתה קרובה להצלחה בהרכבת ממשלה, מסע הבחירות נחשב כמוצלח והמוניטין של סקאלין כמנהיג לא נפגע.
שנת 1929 הייתה רצופה בסכסוכי עבודה, שהקשים ביניהם היו בנמלים, בענף העץ ובענף כריית הפחם. ממשלתו של ברוס נאבקה לפתור את המשברים הללו ומשאל עם להגדלת סמכותה של הממשלה הפדרלית לפתרון סכסוכי עבודה שהתקיים ב-1926, נדחה. לאחר חודשים שבהם נכנס המשא ומתן למבוי סתום וננקטו צעדי מחאה על החלטות בנוגע למוסד הבוררות הפדרלי, שינה ברוס כיוון באופן מוחלט על ידי הצעה לביטולו המוחלט של מוסד הבוררות והעברתו בחזרה לסמכותן של המדינות. ההצעה זכתה להתנגדות רבתי וכמה חברי פרלמנט בהנהגתו של בילי יוז הצביעו נגדה ואילצו את ברוס ללכת לבחירות. באופן מכריע, היו אלה בחירות רק לבית הנבחרים, שכן תקופת הכהונה של הסנאט שהחלה ב-1925, לא תמה. תשעה חודשים לאחר הבחירות הקודמות, נכנסה אוסטרליה למערכת בחירות נוספת. על רקע משבר תעשייתי והצעות כבדות משקל של הממשלה, סקאלין, שהטיף למשא ומתן ולהתייעצות בין המפלגות, נראה כבחירה טובה, למרות העמדות הרדיקליות של הלייבור. כשהם נלחמים במגרש הביתי שלהם, נחלו סקאלין והלייבור ניצחון גורף כשהם זוכים ב-46 מתוך 75 מושבי הפרלמנט, ההישג הטוב ביותר של הלייבור עד אז. בנוסף, הצליח מועמד הלייבור במחוז הבחירה של ברוס לנצח אותו ולהוציאו מהפרלמנט, הישג חסר תקדים. המפלגה צהלה וסקאלין קיבל בהתלהבות את ההצעה להיות ראש ממשלה. הוא היה ראש הממשלה הקתולי הראשון של אוסטרליה.
ראש ממשלה

סקאלין הגיע לקנברה לאחר הניצחון הגדול בתולדותיה של מפלגת הלייבור מאז הקמתה. עם זאת, היו במפלגה אינטרסים מנוגדים ודמויות מגוונות, החל מסוציאליסטים רדיקלים מהאזורים העירוניים ועד לפוליטיקאים כפריים מקצועיים. ממשלת סקאלין ביטלה במהירות כמה מהצעדים שננקטו על ידי ממשלתו של ברוס כמו השינויים שבוצעו במוסד הבוררות והנהגתם של אימוני חובה צבאיים. סקאלין החליט גם לא להעביר את מגוריו למעון ראש הממשלה הרשמי (The Lodge), שבנייתו הושלמה שנתיים קודם לכן, בציינו שזה מהווה בזבוז מיותר של כספי משלמי המיסים.
אך עד מהרה תוסב תשומת הלב של הממשלה החדשה למצב הכלכלי. ביום הגעתו של סקאלין לקנברה פרסם העיתון "סידני מורנינג הרלד" ידיעה על הפסדים גדולים בבורסה לניירות ערך בניו יורק. ב-24 באוקטובר, יומיים בלבד לאחר שממשלתו של סקאלין הושבעה, החלו להגיע לאוסטרליה הידיעות על יום חמישי השחור. ההשלכות הצפויות של אירועים אלה על הכלכלה האוסטרלית לא היו ידועים עדיין אז, שכן מצב הכלכלה כבר היה אז בכי רע, אך האותות להגעתו של המשבר הכלכלי כבר היו שם. שלושה מתוך ארבעת התקציבים שקדמו לשנה זו התבססו על פיגור משמעותי בהחזר הלוואות ממקורות חוץ וערכו של החוב הלאומי של אוסטרליה החל לרדת בשווקים העולמיים. שנים קשות עבור המגזרים התעשייתיים והחקלאיים הפכו את הבעיה למורכבת עוד יותר, אך הנתון המדאיג ביותר היה שיעור האבטלה שעמד בסופה של שנת 1929 על 13%. בעיה נוספת הייתה ירידה בהיקף סחר החוץ של אוסטרליה. מחירי הצמר והחיטה, שני ענפי הייצוא העיקריים של אוסטרליה, ירדו בכמעט שליש במהלך אותה שנה. עם גידול בחובות ועם ירידה ביכולת לשלם אותם, עמדה אוסטרליה בתחילתו של משבר כלכלי קשה עם תחילת כהונתו של סקאלין כראש ממשלה.
הממשלה התמודדה עם הגבלות משמעותיות על היכולת שלה להגיב על המשבר הכלכלי. באותה שנה לא התקיימו בחירות לסנאט ומשמעות הדבר שהרוב של המפלגה הלאומנית בסנאט שנבחר עוד ב-1928, נותר על כנו. הסנאט השמרני הוכיח את עצמו כעוין לרובה של התוכנית הכלכלית של הלייבור. סקאלין היה צריך להתמודד עם ראשי הממסד הפיננסי של אוסטרליה (בעיקר יושב ראש Commonwealth Bank of Australia, סר רוברט גיבסון) ושל בריטניה (כמו נציג בנק אנגליה באוסטרליה, סר אוטו נימייר), שהתנגדו בתקיפות לסטייה כלשהי מהכלכלה השמרנית כתגובה למשבר הכלכלי הגדול. נהפוך הוא, חילוקי דעות נתגלעו בתוך סיעת הלייבור בפרלמנט על הדרכים לטיפול במשבר ורבים הסכימו עם הרעיונות שנחשבו אז רדיקלים, כמו הצגת תקציב גרעוני וגישות נוספות של הכלכלה הקיינסיאנית. יותר מכך, סקאלין ושר האוצר שלו, טד תאודור, התנגדו בתוקף להצעות של האופוזיציה ושל ה-Commonwealth Bank לצמצם את הגרעון על ידי קיצוץ בתקציבי הרווחה הפדרליים. בכך החלו שנתיים של התנגשויות בין הממשלה למתנגדיה, אחת התקופות הקשות ביותר בהיסטוריה של הפוליטיקה האוסטרלית.
ראש ממשלה > נפילת הממשלה

במאי, כאשר שיעור האבטלה הגיע ל-27.6%, כינס סקאלין שוב את ראשי הממשלה של המדינות כדי לנסות ולגבש הסדר חדש מתוך ידיעה שפשרה עם האופוזיציה בלתי נמנעת אם כל תוכנית אחרת תיכשל. תוכנית שמרנית חדשה, שעל פיה יקוצצו 20% מההוצאה של כל ממשלות המדינות, במיוחד תקציבי הרווחה, הגיעה למבוי סתום. בנוסף למהלך להפחתת הריבית המשולמת על איגרות החוב הממשלתיות ב-22.5%, היה באוסטרליה קונצנזוס על צמצום הגרעון השנתי מ-41.08 מיליון ליש"ט ל-14.65 ליש"ט. למרות שבסופו של דבר הצליח סקאלין להשיג תמיכה לתוכניתו במדינות ובפרלמנט, הוא התמודד כעת עם התמרדות במפלגתו שלו. הקיצוצים בקצבאות הזקנה ובקצבאות הרווחה היו קשים במיוחד עבור סקאלין ורבים מהתומכים המרכזיים של הלייבור חשו נבגדים על ידי הפשרות הללו שנעשו על חשבונן של הקבוצות החלשות ביותר בחברה. סקאלין הגן בלהט על תוכניתו, אך השפעתו של לאנג כמנהיג חלופי למפלגה החלו להתגבר כאשר סניפי המפלגה בוויקטוריה ובאוסטרליה הדרומית, מרדו כנגד תוכנית ראשי הממשלות.
טראומטי ככל שזה יהיה, יישמה לבסוף הממשלה תוכנית כלכלית והמצב החל להשתפר. האמון מבית והאמון משוק האשראי הבריטי החלו להשתקם והאפשרות של אי תשלום החוב נמנעה. בציבור הייתה הצלחה למסע להנפקת איגרות חוב ממשלתיות בריבית נמוכה, מחירי הצמר והחיטה החלו לעלות ובאוקטובר החל מצבן הפיננסי של הממשלה הפדרלית וממשלות המדינות להיות תחת שליטה. אך כששיעור האבטלה עדיין המשיך לעלות, עדיין היה סקאלין צריך להתמודד עם מפח נפש של רבים במפלגתו. לאנג חש מאוים לנוכח ההצלחה לכאורה של תוכנית ראשי הממשלות וחידוש הדיונים על איחוד מחדש בין הפלגים בלייבור, התקיים במקביל להשתפרות המצב הכלכלי. בנובמבר נאלצה סיעת הלייבור של לאנג להתעמת עם ממשלתו של סקאלין. לנוכח ההאשמות שתאודור עשה שימוש לרעה בתפקידו כשר האוצר כדי להשיג תמיכה בניו סאות' ויילס, קראו ביזלי ותומכיו להקים ועדת חקירה מלכותית שתחקור את ההאשמות. סקאלין סירב לדרישות אלה ולהפתעת רבים, חצו ביזלי ותומכיו את הקווים ועברו לאופוזיציה, ובכך גרמו לתבוסתה של הממשלה. בחירות בזק נקבעו לדצמבר 1931. מערכת בחירות זו הייתה אחת הקצרות בהיסטוריה של אוסטרליה, אך עם עימות גלוי בין תומכי לאנג לבין תומכי סקאלין בוויקטוריה ובניו סאות' ויילס, וכשרובה של אוסטרליה נמצא עדיין תחת מצוקה כלכלית וממורמר על הממשלה, תבוסתה של הלייבור הייתה מובטחת. המפלגה נחלה מפלה מוחצת בבחירות. כוחה של מפלגת הלייבור הרשמית ירד ל-14 מושבים בלבד, סיעתו של לנג הגדילה את כוחה ב-4 מושבים וג'וזף ליונס נבחר להיות ראש הממשלה. עם זאת, סקאלין לא נתפש כאחראי לכישלון והמשיך לכהן כמנהיג הלייבור. נכון להיום, הייתה זו הפעם האחרונה בה ממשלה אוסטרלית מכהנת הופלה לאחר קדנציה אחת.
מורשתו והנצחתו

סקאלין הגן על אופן פעולתה של ממשלתו במהלך הקריירה המאוחרת שלו, והיה גאה בכך שהוא כיהן כראש ממשלה בתקופה שהייתה שוברת אחרים. עם זאת, הוא חי עוד שנים רבות כדי לראות שההיסטוריה מצדיקה את רבים מרעיונותיו הכלכליים, במיוחד גישת המימון האינפלציוני שבזמנו נחשבה לגישה רדיקלית במיוחד, אך הפכה להיות אחת מהרעיונות המרכזיים של הכלכלה הקיינסיאנית, שאומצה על ידי אוסטרליה ועל ידי רוב ממשלות המערב בסוף שנות השלושים ובשנות הארבעים. ג'ון מיינרד קיינס עצמו הצהיר שתוכנית ראשי הממשלה של סקאלין, שגרמו לו לצרות רבות ולתבוסה בבחירות, "הצילה את המבנה הכלכלי של אוסטרליה". לאחר הבחירות של 1931 הודה האקונומיסט שסקאלין "עשה רבות כדי להעלות את אוסטרליה על מסלול השיקום". כמה מהצעדים שהוצעו על ידי סקאלין ונדחו על ידי האופוזיציה של מפלגת אוסטרליה המאוחדת, יושמו בסופו של דבר על ידה כאשר היא הנהיגה את הממשלה, ובכך נגרם לסקאלין סיפוק רב. סקאלין ניחם את עצמו שהקריירה הפוליטית של רבים מהמנהיגים העולמיים, שכיהנו בתפקידיהם עם פרוץ המשבר הכלכלי העולמי, הסתיימה תוך זמן קצר. בין השנים 1927 – 1935 רק ראש ממשלה אחד במדינות אוסטרליה נבחר מחדש ומנהיגי מדינות העולם בני זמנו של סקאלין, כמו הרברט הובר בארצות הברית, רמזי מקדונלד בבריטניה, ריצ'רד בדפורד בנט בקנדה וג'ורג' פורבס בניו זילנד, כולם הובסו במערכת בחירות קשה לאחר פרוץ המשבר.
על שמו של סקאלין קרויים פרבר של הבירה קנברה ומחוז בחירה בפרברי מלבורן. כמו כן קרוי על שמו מונולית סקאלין באנטארקטיקה.
הערות שוליים

1 2  "James Scullin, Prime Ministers of Australia". Canberra, ACT: National Archives of Australia. Retrieved 23 December 2012.
1 2 3  "Scullin, James Henry (1876–1953)". Canberra, ACT: Australian Dictionary of Biography. Retrieved 23 December 2012.
↑  "By-Elections 1919–22". Melbourne, Victoria: Adam Carr's Election Database. Retrieved 5 December 2012.
↑  "James Scullin: Depression Treasurer". Canberra, ACT: Treasury of Australia. Retrieved 6 December 2012.
| --- | --- |
בקרת זהויות :  NLI: 987007291167705171  ADB: scullin-james-henry-8375  GND: 133756319  ISNI: 0000 0000 8429 6881  LCCN: n2001154727  NLA: 36093212  SNAC: w6qc1cnk  Trove: 613904  VIAF: 15969475   WorldCat (עם VIAF): 15969475
Royal Christmas Gala

Royal Christmas Gala (בעברית: חֲגִיגַת חַג הַמוֹלָד הַמַלכּוּתִי) הוא סיבוב הופעות של הזמרת-יוצרת האנגלייה שרה ברייטמן, בו התארחו גרגוריאן, מריו פרנגוליס (אנ'), נרצ'יס יוסטין איאנאו (אנ') ופרננדו וארלה (אנ'). סיבוב ההופעות החל ב-20 בנובמבר 2017, באולבורג, דנמרק, והסתיים ב-23 בדצמבר באותה השנה, בווינה, אוסטריה, יום לפני ערב חג המולד. סיבוב ההופעות כלל 23 תאריכי הופעות בסך הכול, כולל ביקורה הראשון של ברייטמן בפולין, ובתקופת עונת החגים.
רקע

ביולי 2016, הוציאה ברייטמן את אלבום האוסף האחד עשר שלה, Gala – The Collection. חלק משירי האלבום הופקו על ידי פרנק פיטרסון שהפיק לברייטמן בעברה אלבומים כדוגמת: Amalfi – Sarah Brightman Love Songs,‏ A Winter Symphony,‏ Symphony,‏ Harem ו-La Luna. באלבום נכללים להיטים שונים של ברייטמן, כדוגמת "A Whiter Shade of Pale" ו-"Dust in the Wind". לאחר הפצתו של האלבום ברחבי העולם, יצאה ברייטמן לסיבוב ההופעות, "Gala: An Evening with Sarah Brightman".
במסגרת "Gala: An Evening with Sarah Brightman" קיימה ברייטמן 25 הופעות בסך הכול. בהמשך, הודיעה שלכבוד חג המולד, היא תצא לסיבוב הופעות נוסף שייתמך על גבי אותו אלבום האוסף, Gala – The Collection. לאחר מכן, חשפה את שמו: "Royal Christmas Gala". בסך הכול, קיימה במסגרתו 23 הופעות בסך הכול.
מהלך

ההופעות שאירעו במסגרת הסיבוב חולקו לשתי מערכות והדרן. את המערכה הראשונה פתחה תזמורת ואחריה, ביצעה גרגוריאן את "Celebrate Christmas",‏ "You See the Snow" ו-"Walking in the Air". לאחר ביצועם, עלתה לבמה אחותה של שרה אמיליה ברייטמן, שביצעה ביחד עם גרגוריאן את "Peace on Earth". השיר הבא, "Jingle Bells", בוצע על ידי מריו פרנגוליס. את שאר השירים מהמערכה הראשונה ביצעו לפי הסדר: פרנגוליס, אליסה סאדיקובה (אנ'), גרגוריאן, אמיליה ברייטמן, רומנו מוסימרה, נרצ'יס יוסטין איאנאו ופרננדו וארלה.
את המערכה השנייה, פתחה התזמורת ב-"Dr Zhivago Lara's Theme". לתזמורת הצטרפה שרה ברייטמן, שביצעה את "Ave Maria" מאת פרנץ שוברט. לאחר מכן, ביצעה את "Pie Jesu" כדואט עם יוסטין איאנאו. בהמשך, ביצעה את "Silent Night" ואחריו את "La Luna", הלקוח מ-La Luna ‏(2000). לאחר ביצועם, לקחה ברייטמן הפסקה במהלכה ביצעה התזמורת את "Nutcracker". בסמוך לכך, ביצעה גרגוריאן את המחרוזת "Gaudate" / "Ding Dong", אחריה ביצעה התזמורת את "In Dulce Jubilo". לקראת סוף המערכה השנייה, ביצעה ברייטמן את "Arrival" ו-"I Believe in Father Christmas" (השני מביניהם נכלל באלבום חג המולד הראשון שלה, A Winter Symphony, מ-2008). השיר הבא, "The Phantom of the Opera", הלקוח מהמחזמר "פנטום האופרה" (1986) בוצע כדואט עם פרנגוליס. בסיום המערכה השנייה, ביצעה את "Time to Say Goodbye" לבדה.
במהלך ההדרן, ביצעו אמיליה וגרגוריאן את "Fairytale in New York". בהמשך, החליפה שרה את אמיליה וביצעה עם הלהקה את "Hymn" הלקוח מ-Hymn‏ (2018). לפני שביצעה שרה את שיר הסיום, החליטה לבצע את "Amazing Grace" מאת הכומר ג'ון ניוטון. את ההופעה חתמה שרה בביצוע השיר "Happy Christmas" ביחד עם אמיליה, גרגוריאן, פרנגוליס, וארלה ויוסטין איאנאו.
רשימת השירים

להלן רשימת השירים שבוצעו במהלך סיבוב ההופעות:
מערכה ראשונה
"Land of Hope and Glory" (תזמורת)
"Celebrate Christmas" (גרגוריאן)
"You See the Snow" (גרגוריאן)
"Walking in the Air" (גרגוריאן)
"Peace on Earth" (אמיליה ברייטמן וגרגוריאן)
"Jingle Bells" (מריו פרנגוליס)
"Panis angelicus" (מריו פרנגוליס)
"Christmas Morning" (מריו פרנגוליס)
"The Fountain" (אליסה סאדיקובה)
"Child in a Manger" (גרגוריאן)
"Mistletoad and Wine" (אמיליה ברייטמן וגרגוריאן)
"Ave Maria" (רומנו מוסימרה) (נרצ'יס יוסטין איאנאו)
"O mio babbino caro" (נרצ'יס יוסטין איאנאו)
"Gloria" (פרננדו וארלה)
"All By Myself" (פרננדו וארלה)
"Nessun dorma" (פרננדו וארלה)
מערכה שנייה
"Dr Zhivago Lara's Theme" (תזמורת)
"Ave Maria" (שרה ברייטמן)
"Pie Jesu" (שרה ברייטמן ונרצ'יס יוסטין איאנאו)
"Silent Night" (שרה ברייטמן)
"La Luna" (שרה ברייטמן)
"Nutcracker" (תזמורת)
"Gaudate" / "Ding Dong" (גרגוריאן)
"In Dulce Jubilo" (תזמורת)
"Arrival" (שרה ברייטמן)
"I Believe in Father Christmas" (שרה ברייטמן)
"The Phantom of the Opera" (שרה ברייטמן ומריו פרנגוליס)
"Time to Say Goodbye" (שרה ברייטמן)
הדרן
"Fairytale in New York" (אמיליה ברייטמן וגרגוריאן)
"Hymn" (שרה ברייטמן וגרגוריאן)
"Amazing Grace" (שרה ברייטמן)
"Happy Christmas" (שרה ברייטמן, אמיליה ברייטמן, גרגוריאן, מריו פרנגוליס, פרננדו וארלה ונרצ'יס יוסטין איאנאו)
תאריכי הופעות

| תאריך | עיר | מדינה | מיקום | נוכחות |
| --- | --- | --- | --- | --- |
| 20 בנובמבר 2017 | אולבורג | דנמרק | מרכז הקונגרסים והתרבות |  |
| 23 בנובמבר 2017 | הלסינקי | פינלנד | הארטוואל ארנה |  |
| 24 בנובמבר 2017 | טאלין | אסטוניה | אולם הקונצרטים אלכסלה |  |
| 26 בנובמבר 2017 | מוסקבה | רוסיה | קרוקוס סיטי הול | 5,500 |
| 28 בנובמבר 2017 | סנקט פטרבורג | רוסיה | היכל הקרח |  |
| 30 בנובמבר 2017 | קובנה | ליטא | ז'לגיריס ארנה |  |
| 1 בדצמבר 2017 | ריגה | לטביה | ריגה ארנה |  |
| 3 בדצמבר 2017 | מינסק | בלארוס | ארמון הרפובליקה |  |
| 5 בדצמבר 2017 | ברלין | גרמניה | טמפודרום |  |
| 6 בדצמבר 2017 | הנובר | גרמניה | קופלסאל |  |
| 7 בדצמבר 2017 | אוברהאוזן | גרמניה | קניג פילזנר ארנה |  |
| 9 בדצמבר 2017 | ארפורט | גרמניה | מסה |  |
| 10 בדצמבר 2017 | המבורג | גרמניה | תיאטרון מהרל |  |
| 11 בדצמבר 2017 | פרנקפורט | גרמניה | לידרהאל |  |
| 12 בדצמבר 2017 | שטוטגרט | גרמניה | לידרהאל |  |
| 13 בדצמבר 2017 | ציריך | שווייץ | סמסונג הול |  |
| 14 בדצמבר 2017 | מינכן | גרמניה | פילהרמוני |  |
| 16 בדצמבר 2017 | פראג | צ'כיה | טיפ-ספורט ארנה | 5000 |
| 17 בדצמבר 2017 | לודז' | פולין | אטלס ארנה | 7,000 |
| 20 בדצמבר 2017 | בודפשט | הונגריה | פאפ לאסלו ספורטס ארינה | 8,000 |
| 21 בדצמבר 2017 | זאגרב | קרואטיה | זאגרב ארנה | 6,000 |
| 22 בדצמבר 2017 | ליובליאנה | סלובניה | סטוז'יצה ארנה | 6,000 |
| 23 בדצמבר 2017 | וינה | אוסטריה | שטאדהלה אף | 2,000 |
לורה לופז

| --- | --- |
 מקום לימודים:  המכון הטכנולוגי של מסצ'וסטס  תיכון ברינגטון 
 מוסדות:  אוניברסיטת המדינה של אוהיו 
 פרסים והוקרה:  פרס אנני ג'אמפ קאנון (2016) 
 
לורה א. לופז (Laura A. Lopez) היא פרופסור חבר לאסטרונומיה באוניברסיטת מדינת אוהיו החוקרת את מחזור החיים של כוכבים. היא זכתה בפרס אנני ג'אמפ קאנון לאסטרונומיה בשנת 2016, המוענק על ידי האגודה האמריקאית לאסטרונומיה (AAS) על מחקר יוצא מן הכלל והבטחה למחקר עתידי של חוקרת פוסט-דוקטורט.
ביוגרפיה

לופז היא במקור מברינגטון, אילינוי, פרבר צפון-מערבי של שיקגו, וסיימה את לימודיה בתיכון ברינגטון בשנת 2000. ב-2004 קיבלה את התואר הראשון שלה מהמכון הטכנולוגי של מסצ'וסטס. לופז סיימה את הדוקטורט שלה באסטרונומיה ואסטרופיזיקה באוניברסיטת קליפורניה בסנטה קרוז ב-2011. לאחר שסיימה את הדוקטורט עברה למכון הטכנולוגי של מסצ'וסטס שם המשיכה את לימודיה בזכות מלגת איינשטיין ומלגת פפלרדו בפיזיקה (2011–2014). בהמשך עברה למרכז לאסטרופיזיקה - הרווארד וסמית'סוניאן שם קיבלה את מלגת האבל (2014–2015). בשנת 2015 עברה לופז לאוניברסיטת המדינה של אוהיו כעוזרת פרופסור ובשנת 2021 קודמה למעמד פרופסור חבר באוניברסיטת המדינה של אוהיו. בשנים 2018–2021 שימשה כפרופסור אורח מטעם תוכנית סופי וטיכו ברהה במכון נילס בוהר בקופנהגן, דנמרק (2018-2021)
קריירה

לופז תרמה למחקר בתחום מחזור החיים של הכוכבים. היא השתמשה בלוויין רנטגן NuSTAR כדי לחקור את שארית הסופרנובה של טיכו. באמצעות תמונות אופטיות, אינפרא אדום, רדיו וקרני רנטגן, היא מדדה את הלחצים המופעלים על שאריות הקליפות מקרינת כוכבים ישירה, קרינה שעברה דרך אבק בין כוכבי, גז מיונן חם וגז חם הפולט קרני רנטגן.
לופז השתמשה בנתונים שנרכשו ממצפי כוכבים שונים כדי להראות ששארית סופרנובה (SNR) 0104–72.3 בענן מגלן הקטן נוצרה מקריסת ליבת הסופרנובה בסילון דו קוטבי.
באמצעות ספקטרומטר הדמיה מתקדם מבוסס CCD, הנמצא במצפה הכוכבים צ'אנדרה, לופז צפתה בשארית הסופרנובה הגלקטית (SNR) W49B כדי להבין את המאפיינים התרמודינמיים ואת מקור הפיצוץ של ה-SNR. טמפרטורת האלקטרונים הנצפית ועמודת הבליעה לכיוון W49B מצביעים על כך ששפע המתכות הממוצע תואם את התפוקות (yield) החזויות במודלים של SNe של קריסת ליבה דו-קוטבית/מונעת על ידי סילון. אם כן, W49B היא ככל הנראה סופרנובה דו-קוטבית מסוג Type Ib and Ic supernovae (אנ'), מה שהופך אותה לראשונה מסוגה שהתגלתה בשביל החלב.
לופז תומכת בשילוב מיעוטים באסטרונומיה והיא חסידה של הקהילה האסטרונומית LGBTIQ. בנוסף, היא כיהנה בעבר בוועדת AAS למעמד המיעוטים באסטרונומיה (CSMA).
פרסים

2016 - פרס אנני ג'אמפ קאנון מטעם החברה האמריקאית לאסטרונומיה
2019 - פרס Cottrell Scholar על ידי תאגיד המחקר לקידום מדע
2019 - פרס ההישגים של קבוצת נאס"א (עבור צוות הגדרת המדע והטכנולוגיה של Lynx)
2022 - פרס מחלקת אסטרופיזיקה באנרגיה גבוהה של AAS לקריירה מוקדמת
2022-2023 - מלגת IDEA מכון פלטירון
לקריאה נוספת

קורות חיים של לורה לופז